શીર્ષક: હાથરસ કેસ : પીડિતાના ગામમાં અત્યાર સુધી શુંશું ઘટ્યું? – ગ્રાઉન્ડ રિપોર્ટ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પીડિતાના અંતિમ સંસ્કાર બાદ વધેલી રાખ

આ દલિત યુવાનો અત્યંત આક્રોશમાં હતા. તેઓ પીડિતાને નથી ઓળખતાં. પૂછતાં જણાવે છે કે, “અમારી બહેન સાથે ક્રૂરતા આચરાઈ છે. અમારું લોહી ઊકળી રહ્યું છે. જ્યારથી સોશિયલ મીડિયા પર આ ઘટના વિશે વાંચ્યું છે અમે બેચેન થઈ ગયા છીએ. અમે હવે આવી ઘટનાઓ નહીં સહન કરીએ. ચૂંટણી આવવા દો, આનો જવાબ આપવામાં આવશે.” 

અહીં ચારેકોર બાજરીનાં ખેતરો છે. માણસ કરતાં ઊંચો પાક હવામાં લહેરાઈ રહ્યો છે. પવન ઝડપથી ફૂંકાય ત્યારે બાજરીનાં એકબીજા સાથે અથડાતાં ડૂંડાં અવાજ કરવા લાગે છે. ગામને મુખ્ય માર્ગ સાથે જોડતી સડકથી લગભગ 100 મીટર દૂર બાજરીના ખેતરમાં કથિત ગૅંગરેપની ઘટના બની હતી. ઘટનાસ્થળે પત્રકારોની અવરજવર ચાલુ છે. 

અહીં મળેલા કેટલાક સ્થાનિક  પત્રકારો કહે છે, “આ ઘટના એટલી મોટી નહોતી, જેટલી બનાવી દેવાઈ છે, તેનું સત્ય કંઈક અલગ પણ હોઈ શકે છે.” 

જ્યારે મેં પૂછ્યું કે જો સત્ય કંઈક જૂદું છે તો, પછી તમે રિપોર્ટ કેમ ન કર્યું? 

તેમણે કહ્યું : “આ ઘટનાને લઈને લોકો ભાવુક છે, આવી પરિસ્થિતિમાં અમે અમારા માટે કોઈ ખતરો કેમ ઊભો કરીએ?” 

જોકે, તેમની વાતના સમર્થનમાં તેમની પાસે કોઈ નક્કર પુરાવા નહોતા. તેઓ અગાઉથી ચાલી રહેલી વાતો જ કરી રહ્યા હતા. આવી જ ‘વાતો’ આગળ ગામમાં અમને સાંભળવા મળી.

કેમ પોલીસે પરિવારને નથી સોંપ્યો મેડિકલ રિપોર્ટ?

ગામ બહાર પોલીસ બંદોબસ્ત

સ્થાનિક પત્રકારો સાથે થયેલી અનૌપચારિક વાતચીત પરથી ઊઠી રહેલાં શંકા-સવાલને હાથરસના એસ. પી. વિક્રાંત વીરનું આ નિવેદન વધુ ગૂઢ બનાવે છે કે, ‘મેડિકલ રિપોર્ટ તૈયાર કરનાર ડૉક્ટરોએ અત્યાર સુધી આ મામલામાં રેપની પુષ્ટિ નથી કરી. ફૉરેન્સિક તપાસના રિપોર્ટની રાહ જોવાઈ રહી છે. તે બાદ જ આ મામલે સ્પષ્ટ અભિપ્રાય આપી શકાશે.’ 

કથિત ગૅંગરેપનો શિકાર બનેલાં પીડિતાના પરિવારને પણ અત્યાર સુધી મેડિકલ રિપોર્ટ નથી અપાયો. જ્યારે પીડિતાને દિલ્હીની સફદરજંગ હૉસ્પિટલમાં દાખલ કરવામાં આવ્યાં  ત્યારે પણ તેમના પરિવારજનો પાસે મેડિકલ રિપોર્ટ નહોતો. 

પીડિતાના ભાઈ જણાવે છે, “પોલીસે અમને  બધાં દસ્તાવેજ નથી આપ્યા, અમારી બહેનનો મેડિકલ રિપોર્ટ પણ હજુ સુધી અમને નથી અપાયો.” 

જ્યારે આ બાબત એસ. પી. વિક્રાંત વીરને પ્રશ્ન કરાયો ત્યારે તેમણે કહ્યું કે તે ગુપ્ત જાણકારી છે, તપાસનો એક ભાગ છે. તેઓ ઘટના સાથે જોડાયેલી દરેક વિગત મેળવી રહ્યા છીએ. ફૉરેન્સિક પુરાવા એકત્રિત કરાયા છે. 

એસ. પી. વારંવાર એ વાત પર ભાર આપી રહ્યા છે કે પીડિતા...